CELEX: 52016PC0459
Language: el
Date: 2016-07-13
Title: Πρόταση EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση της εκτελεστικής απόφασης 2014/170/ΕΕ, ώστε να αφαιρεθεί η Δημοκρατία της Γουινέας από τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.7.2016
            COM(2016) 459 final
            2016/0219(NLE)
            Πρόταση
            EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            για την τροποποίηση της εκτελεστικής απόφασης 2014/170/ΕΕ, ώστε να αφαιρεθεί η Δημοκρατία της Γουινέας από τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Η παρούσα πρόταση αφορά την εφαρμογή του κανονισμού (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΠΛΑ αλιεία), τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999
                  1
                (κανονισμός ΠΛΑ).
            
            
               Η παρούσα πρόταση υποβάλλεται στο πλαίσιο της εφαρμογής του κανονισμού ΠΛΑ και είναι το αποτέλεσμα διαδικασιών έρευνας και διαλόγου που διεξήχθησαν σύμφωνα με τις ουσιαστικές και διαδικαστικές απαιτήσεις όπως ορίζονται στον κανονισμό ΠΛΑ, προβλέποντας, μεταξύ άλλων, ότι όλες οι χώρες θα πρέπει να εκπληρώνουν τα καθήκοντα που τους αναλογούν δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς για την πρόληψη, την αποτροπή και την εξάλειψη της ΠΛΑ αλιείας.
            
            
               Στις 15 Νοεμβρίου 2012 η Επιτροπή, με απόφαση της Επιτροπής, κοινοποίησε σε οκτώ τρίτες χώρες (Μπελίζ, Βασίλειο της Καμπότζης, Δημοκρατία του Φίτζι, Δημοκρατία της Γουινέας, Δημοκρατία του Παναμά, Λαϊκή Σοσιαλιστική Δημοκρατία της Σρι Λάνκα, Δημοκρατία του Τόγκο και Δημοκρατία του Βανουάτου) ότι εξέταζε το ενδεχόμενο χαρακτηρισμού τους ως μη συνεργαζόμενων χωρών, σύμφωνα με τον κανονισμό ΠΛΑ. 
            
            
               Η Επιτροπή προέβη σε διαβήματα όσον αφορά τις οκτώ χώρες. Τα διαβήματα αυτά συνίσταντο, μεταξύ άλλων, σε ενέργειες που δικαιολογούν τα εν λόγω διαβήματα, τις ενέργειές της, που παρέχουν την ευκαιρία στις χώρες για απάντηση και αμφισβήτηση, το δικαίωμα να ζητούν και να παρέχουν πρόσθετες πληροφορίες, προτεινόμενα σχέδια δράσεων για την επανόρθωση της κατάστασης, καθώς και επαρκή χρόνο προς απάντηση και εύλογο χρόνο για επανόρθωση της κατάστασης. 
            
            
               Στις 26 Νοεμβρίου 2013, η Επιτροπή, με εκτελεστική απόφαση της Επιτροπής, χαρακτήρισε τη Δημοκρατία της Γουινέας (εφεξής «Γουινέα»), ως τρίτη χώρα την οποία η Επιτροπή θεωρεί μη συνεργαζόμενη τρίτη χώρα σύμφωνα με τον κανονισμό ΠΛΑ.
            
            
               Στις 24 Μαρτίου 2014, το Συμβούλιο, με εκτελεστική απόφαση του Συμβουλίου, ενέκρινε τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας, στον οποίο συμπεριλαμβανόταν η Γουινέα. 
            
            
               Η συνημμένη πρόταση για εκτελεστική απόφαση του Συμβουλίου βασίζεται σε συμπεράσματα τα οποία επιβεβαίωσαν ότι η Γουινέα απέδειξε ότι η κατάσταση που δικαιολόγησε την εγγραφή της στον κατάλογο έχει διορθωθεί και ότι έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. 
            
            
               Κατά συνέπεια, προτείνεται στο Συμβούλιο να εγκρίνει τη συνημμένη πρόταση απόφασης.
            
            
               •Συνοχή με ισχύουσες διατάξεις στον τομέα πολιτικής
            
            
               Ο προχαρακτηρισμός της Γουινέας από την Επιτροπή ως μη συνεργαζόμενης χώρας βάσει της απόφασης της Επιτροπής, της 15ης Νοεμβρίου 2012 (ΕΕ C 354 της 17.11.2012, σ.1-47), για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
            
            
               Ο χαρακτηρισμός της Γουινέας από την Επιτροπή ως μη συνεργαζόμενης χώρας με βάση την εκτελεστική απόφαση της Επιτροπής, της 26ης Νοεμβρίου 2013 (ΕΕ C 346 της 27.11.2013, σ. 2-25), για τον χαρακτηρισμό των τρίτων χωρών που η Επιτροπή θεωρεί μη συνεργαζόμενες τρίτες χώρες σύμφωνα με τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
            
            
               Η προσθήκη της Γουινέας από το Συμβούλιο στον κατάλογο των μη συνεργαζόμενων χωρών στην εκτελεστική απόφαση του Συμβουλίου, της 24ης Μαρτίου 2014 (ΕΕ L 91 της 27.3.2014, σ. 43-47), για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας.
            
            
               •Συνοχή με άλλες πολιτικές της Ένωσης
            
            
               
                  Άνευ αντικειμένου.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
         
         
            
               Κανονισμός (ΕΚ) αριθ. 1005/2008 του Συμβουλίου, της 29ης Σεπτεμβρίου 2008, για την καθιέρωση κοινοτικού συστήματος για την πρόληψη, την αποτροπή και την εξάλειψη της ΠΛΑ αλιείας.
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου, δεν εφαρμόζεται η αρχή της επικουρικότητας.
            
            
               •Αναλογικότητα
            
            
               Η πρόταση είναι σύμφωνη με την αρχή της αναλογικότητας, κι αυτό για τους ακόλουθους λόγους.
            
            
               Το είδος της δράσης περιγράφεται στον κανονισμό ΠΛΑ και δεν αφήνει περιθώρια για εθνικές αποφάσεις.
            
            
               Είναι άνευ αντικειμένου η αναφορά του τρόπου με τον οποίο ελαχιστοποιείται και είναι ανάλογος προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες.
            
            
               •Επιλογή του νομικού μέσου
            
            
               Προτεινόμενη νομική πράξη: απόφαση.
            
            
               Άλλα μέσα δεν θα ήταν κατάλληλα, διότι ο κανονισμός για την ΠΛΑ αλιεία δεν προβλέπει εναλλακτικές επιλογές.
            
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια των διαδικασιών έρευνας και διαλόγου, σύμφωνα με τις διατάξεις του κανονισμού ΠΛΑ. 
               
            
            
               •Συγκέντρωση και χρήση εμπειρογνωσίας
            
            
               
                  Δεν χρειάστηκε η προσφυγή σε εξωτερικούς εμπειρογνώμονες.
               
            
            
               •Εκτίμηση επιπτώσεων
            
            
               
                  Η παρούσα πρόταση προκύπτει από την εκτέλεση του κανονισμού ΠΛΑ.
               
               
                  Ο κανονισμός ΠΛΑ δεν περιλαμβάνει διατάξεις για γενική εκτίμηση του αντικτύπου, αλλά περιέχει διεξοδικό κατάλογο των όρων που πρέπει να εκτιμηθούν. 
               
            
         
         
            
               •Καταλληλότητα του κανονιστικού πλαισίου και απλούστευση
            
            
               
                  Άνευ αντικειμένου. 
               
            
            
               •Θεμελιώδη δικαιώματα
            
            
               
                  Άνευ αντικειμένου. 
               
               
                   4.
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
               
               
                  Η πρόταση δεν έχει επιπτώσεις στον προϋπολογισμό της Ένωσης.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων
            
            
               
                  Άνευ αντικειμένου, δεδομένου ότι η πρόταση θα τεθεί σε ισχύ την επομένη της δημοσίευσής της. 
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Η πρόταση τροποποιεί τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας, ο οποίος καταρτίστηκε από το Συμβούλιο, όπως ορίζεται στο παράρτημα της απόφασης 2014/170/ΕΕ του Συμβουλίου.
               
            
            
               2016/0219 (NLE)
            
            
               Πρόταση
            
            
               EKTEΛΕΣΤΙΚΗ ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για την τροποποίηση της εκτελεστικής απόφασης 2014/170/ΕΕ, ώστε να αφαιρεθεί η Δημοκρατία της Γουινέας από τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, 
            
            
               Έχοντας υπόψη τον κανονισμό (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας, τροποποίησης των κανονισμών (ΕΟΚ) αριθ. 2847/93, (ΕΚ) αριθ. 1936/2001 και (ΕΚ) αριθ. 601/2004 και κατάργησης των κανονισμών (ΕΚ) αριθ. 1093/94 και (ΕΚ) αριθ. 1447/1999
                  2
               , και ιδίως το άρθρο 34 παράγραφος 1,
            
         
         
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με τον κανονισμό (ΕΚ) αριθ. 1005/2008 (κανονισμός ΠΛΑ) θεσπίζεται το κοινοτικό σύστημα πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας.
            
            
               (2)Το κεφάλαιο VI του κανονισμού ΠΛΑ προβλέπει τη διαδικασία σχετικά με τον χαρακτηρισμό των μη συνεργαζόμενων τρίτων χωρών στην καταπολέμηση της ΠΛΑ αλιείας, καθώς και την κατάρτιση καταλόγου των εν λόγω μη συνεργαζόμενων χωρών.
            
            
               (3) Με απόφαση της 15ης Νοεμβρίου 2012
                  3
               , η Επιτροπή συμπεριέλαβε τις πληροφορίες σχετικά με τα ουσιώδη πραγματικά περιστατικά και τις εκτιμήσεις που διέπουν τον εν λόγω χαρακτηρισμό και γνωστοποίησε σε οκτώ τρίτες χώρες, συμπεριλαμβανομένης της Δημοκρατίας της Γουινέας (εφεξής «Γουινέα»), τη δυνατότητα χαρακτηρισμού τους ως τρίτων χωρών τις οποίες η Επιτροπή θεωρεί μη συνεργαζόμενες τρίτες χώρες στην καταπολέμηση της ΠΛΑ αλιείας.
            
            
               (4)Με την εκτελεστική απόφαση της 26ης Νοεμβρίου 2013
                  4
               , η Επιτροπή χαρακτήρισε τη Γουινέα ως μη συνεργαζόμενη τρίτη χώρα στην καταπολέμηση της ΠΛΑ αλιείας. Στην απόφαση αυτή, η Επιτροπή ανέφερε τους λόγους για τους οποίους θεώρησε ότι η εν λόγω χώρα δεν εκπλήρωσε τα καθήκοντα που υπέχει δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για λήψη μέτρων πρόληψης, αποτροπής και εξάλειψης της ΠΛΑ αλιείας.
            
            
               (5)Με την εκτελεστική απόφαση 2014/170/ΕΕ
                  5
               , το Συμβούλιο ενέκρινε κατάλογο μη συνεργαζόμενων τρίτων χωρών στον οποίο συμπεριλαμβανόταν η Γουινέα.
            
            
               (6)Ο κατάλογος των μη συνεργαζόμενων τρίτων χωρών στην καταπολέμηση της ΠΛΑ αλιείας παρατίθεται στο παράρτημα της εκτελεστικής απόφασης του Συμβουλίου 2014/170/ΕΕ. 
            
            
               (7)Μετά την εγγραφή της σε αυτόν τον κατάλογο, η Γουινέα κατέβαλε προσπάθειες για να διορθώσει την κατάσταση που δικαιολόγησε την εγγραφή της στον κατάλογο και να λάβει συγκεκριμένα μέτρα ικανά να αποκαταστήσουν τις εντοπισθείσες αδυναμίες.
            
            
               (8)Βάσει των πληροφοριών που συνέλεξε η Επιτροπή, φαίνεται ότι η Γουινέα έχει εκπληρώσει τις υποχρεώσεις της δυνάμει του διεθνούς δικαίου και έχει εγκρίνει κατάλληλο νομικό πλαίσιο για την καταπολέμηση της ΠΛΑ αλιείας. Δημιούργησε αποτρεπτικό σύστημα κυρώσεων. Επιπλέον, θέσπισε επαρκές και αποτελεσματικό σύστημα παρακολούθησης, ελέγχου και επιθεώρησης με την κατάρτιση εθνικού σχεδίου επιθεώρησης, την καθιέρωση εναέριας επιτήρησης και τον εξοπλισμό του οικείου κέντρου παρακολούθησης της αλιείας (FMC) με ένα πλήρως λειτουργικό σύστημα παρακολούθησης σκαφών (VMS). Η Γουινέα πραγματοποίησε επίσης αναθεώρηση των οικείων συστημάτων νηολόγησης και αδειοδότησης και εισήγαγε μέτρα τεχνικά, διατήρησης και διαχείρισης, ώστε να εξασφαλίζεται εύλογη ισορροπία μεταξύ των χορηγούμενων αλιευτικών αδειών, των διαθέσιμων πόρων και της οικείας ικανότητας ελέγχου και επιβολής. Επιπλέον, η Γουινέα επανεξέτασε τη συμμετοχή της στο πλαίσιο περιφερειακών οργανώσεων διαχείρισης της αλιείας (ΠΟΔΑ), σημείωσε πρόοδο όσον αφορά τη συμμόρφωσή της προς τις διεθνείς της υποχρεώσεις που απορρέουν από τις συστάσεις και τα ψηφίσματα των εν λόγω οργανώσεων και έλαβε κατάλληλα μέτρα έναντι σκαφών ΠΛΑ αλιείας με σημαία Γουινέας που βρίσκονται στους καταλόγους των ΠΟΔΑ σκαφών ΠΛΑ αλιείας.
            
            
               (9)Φαίνεται ότι με τις δράσεις που έχει αναλάβει η Γουινέα δεν αδυνατεί πλέον να διασφαλίσει ότι εκπληρώνει τα καθήκοντα που υπέχει δυνάμει του διεθνούς δικαίου και ειδικότερα δυνάμει των διατάξεων των άρθρων 61, 62, 94, 117 και 118 της σύμβασης των Ηνωμένων Εθνών για το Δίκαιο της Θάλασσας (UNCLOS) και των άρθρων 18, 19 και 20 της συμφωνίας των Ηνωμένων Εθνών για τα ιχθυαποθέματα (UNSFA). 
            
            
               (10)Ως εκ τούτου, μπορεί να συναχθεί το συμπέρασμα ότι η κατάσταση που δικαιολόγησε την εγγραφή της Γουινέας στον κατάλογο έχει διορθωθεί και ότι η Γουινέα έχει λάβει συγκεκριμένα μέτρα ικανά να εξασφαλίσουν μόνιμη βελτίωση της κατάστασης. 
            
            
               (11)Κατά συνέπεια, η εκτελεστική απόφαση του Συμβουλίου 2014/170/ΕΕ θα πρέπει να τροποποιηθεί, ώστε να αφαιρεθεί η Γουινέα από τον κατάλογο των μη συνεργαζόμενων χωρών στην καταπολέμηση της ΠΛΑ αλιείας 
            
            
               (12)Η παρούσα απόφαση που έλαβε το Συμβούλιο δεν αποκλείει τυχόν μελλοντικές ενέργειες της Ένωσης, σύμφωνα με τον κανονισμό ΠΛΑ, σε περίπτωση που πραγματικά στοιχεία αποκαλύψουν ότι η Γουινέα δεν εκπληρώνει τα καθήκοντα που υπέχει δυνάμει του διεθνούς δικαίου ως κράτος σημαίας, κράτος λιμένος, παράκτιο κράτος ή κράτος αγοράς, για λήψη μέτρων πρόληψης, αποτροπής και εξάλειψης της ΠΛΑ αλιείας.
            
            
               (13)Λόγω των δυσμενών συνεπειών τις οποίες συνεπάγεται η εγγραφή στον κατάλογο ως μη συνεργαζόμενη τρίτη χώρα, είναι σκόπιμο να εφαρμοστεί άμεσα η διαγραφή της Γουινέας από τον κατάλογο στον οποίο είχε περιληφθεί ως μη συνεργαζόμενη τρίτη χώρα, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Το παράρτημα της εκτελεστικής απόφασης του Συμβουλίου 2014/170/ΕΕ αντικαθίσταται από το παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
         
         
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 286 της 29.10.2008, σ. 1.
               
               
                  
                     (2)
                  ΕΕ L 286 της 29.10.2008, σ. 1.
               
               
                  
                     (3)
                  Απόφαση της Επιτροπής της 15ης Νοεμβρίου 2012 για την κοινοποίηση των τρίτων χωρών που η Επιτροπή θεωρεί πιθανό να χαρακτηριστούν ως μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας
                     (ΕΕ L 354 της 17.11.2012, σ. 1).
               
               
                  
                     (4)
                  Εκτελεστική απόφαση της Επιτροπής, της 26ης Νοεμβρίου 2013, για τον χαρακτηρισμό των τρίτων χωρών που η Επιτροπή θεωρεί μη συνεργαζόμενες τρίτες χώρες δυνάμει του κανονισμού (ΕΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ C 346 της 27.11.2013, σ. 2-25).
               
               
                  
                     (5)
                  Εκτελεστική απόφαση 2014/170/ΕΕ του Συμβουλίου, της 24ης Μαρτίου 2014, για την κατάρτιση καταλόγου μη συνεργαζόμενων τρίτων χωρών στην καταπολέμηση της ΠΛΑ αλιείας σύμφωνα με τον κανονισμό (ΕΚ) αριθ. 1005/2008 περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας (ΕΕ L 91 της 27.3.2014, σ. 43).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.7.2016
            COM(2016) 459 final
            ΠΑΡΑΡΤΗΜΑ
            της
            πρότασης ΕΚΤΕΛΕΣΤΙΚΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για την τροποποίηση της εκτελεστικής απόφασης 2014/170/ΕΕ, ώστε να αφαιρεθεί η Δημοκρατία της Γουινέας από τον κατάλογο των μη συνεργαζόμενων τρίτων χωρών στην καταπολέμηση της ΠΛΑ αλιείαςΚατάλογος μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης (ΠΛΑ) αλιείας
            
               
         
         
            
            
            
               Κατάλογος μη συνεργαζόμενων τρίτων χωρών στην καταπολέμηση της παράνομης, λαθραίας και άναρχης (ΠΛΑ) αλιείας
            
            
            
            
            
            
            
            
            
            
            
               Βασίλειο της Καμπότζης